Yella yiwen n sselṭan, sselṭan ala Rebbi, ass-nni iberreḥ di taddart inna-as awin ay-d yinin tamacahut n lekdeb ur tekki tidet, ad as fkaɣ cyaxa ad-as-rnuɣ yell-i. Ass-nni yiwet n temɣart tesɛa mmi-s, yiweḍ ɣer yemma-s yenna-as a yemma yuli wass fell-am, inna-as ad aɣeɣ yelli-s n selṭan ad ṭṭfaɣ amkan-is, tenna-as ala a mmi nekini yiwen lewḥid isɛiɣ mectuḥeḍ, tenna-as ala a mmi ala tigi ur qebelɣ ara, ur ggar iman-ik ɣer tid n yimeqranen, inna-as a yemma aṭas i meqqren ur yefhim ara, aṭas i mecṭuḥen yesɛa deg uqerru-is.